În februarie 2017, LFC TV a lansat un scurt documentar "Lovren: Viața mea ca refugiat," în care fotbalistul și-a descris experiențele, viața și traumele și a cerut mai multă toleranță pentru refugiați spunând: „Când văd ce se întâmplă astăzi [cu refugiații] mă gândesc la mine, la familia mea și cum oamenii nu te vor în țara lor. Înțeleg că oamenii doresc să se protejeze, dar oamenii nu au case. Nu este vina lor; se luptă pentru viețile lor doar pentru a-și salva copiii. Ei vor un loc sigur pentru copiii lor și pentru viitorul lor. Am trecut prin toate astea și știu prin ce trec unele familii. Dă-le o șansă, dă-le o șansă. Vă puteți da seama care sunt oamenii buni și care nu sunt.”